Odense Adresse-Contoirs Efterretninger, 1837-03-14
Tildragelser. Det i denne Avis No. 45) omtalte, paa Holsteinborg Gods forøvede Mord paa to gamle Ægtefolk, erfares nu at være forøvet af en Niels Enevoldsen, der med Kone og Børn boede tæt ved Slagelse, i Bondebyen, Landsgrev. Gierningsmanden var indsat i Arresten i Slagelse, som mistænkt for at have begaaet det (i No. 33) omtalte Tyverie af 130 Rbd. fra en Tjenestekarl, og kom til at sidde selvanden med en Person, der var dømt til Forbedringshuset paa 1 Aar. Før han indkom til denne, havde en for Mordet ligeledes mistænkt, men senere uskyldig befundet Kludekræmmer været der. Underligt nok, drømte den til Forbedringshuset dømte Fange, strax efterat N. E. var indsat til ham, at den løsladte Kludekræmmer dog var Morderen, og han fortalte denne Drøm til N. E., som derpaa svarede: nei, jeg kan godt holde ham fri derfor - for jeg har gjort det, og derpaa fortæller han, hvorledes han, efter forudlagt Plan, den 28 Aug. f. A. var gaaet med en lille Øxe i en Pose til Gierningsstedet, et Huus i Bjerre, hvor de senere myrdede Folk boede, begierede at overnatte hos dem, hvilket de indrømmede, spiste til Aften hos dem og gik derpaa med Manden udenfor Huset. Da de atter vare komne ind i Huset, satte N. E. sin Støvle over Dørtrinet, som om han vilde have den af, og da Manden nu kom og bukkede sig ned for at sætte Tøflerne til, tog N. E. Øxen frem og slog ham først i Nakken, siden i Panden, saa at han strax døde. Den 70-aarige Kone derimod, fortæller Morderen, var forbandet seiglivet." Da hun hørte, at de to Mænd tumledes paa Gulvet, spurgte hun, hvad det var, hvorpaa N. E. rolig svarede: at det var kuns ham og hendes Mand, der legede, og gik dernæst hen og slog Konen i Panden, men maatte knuse Brystet paa hende, for hun opgav Aanden. Nu plyndrede han de Døde, tog de Penge han kunde hitte, gik hjem og fortalte sin Kone, at han havde myrdet Folkene. Siden, da Konen vilde have ham til Alters, vilde han ikke i lang Tid, men lod sig dog endelig overtale dertil, efter først at have drukket 3 gode halve Pæle Brændeviin, for at Præsten ikke skulde gjøre ham blød om Hjertet." - Blandt de flere, som have været arresterede og mistænkte for Mordet, er ogsaa de Myrdedes Nabo, der i flere Maaneder næsten kan siges at have været i piinligt Forhør; han maatte være tilstede ved Obduktionsforretningen og lægge sin Haand paa Ligene, ligesom han og blev fort til Begravelsen, hvor han som en Synder maatte udholde Præstens mod ham rettede Tale og see sig af alle Tilstedeværende udpeget som en forstokket Misdæder. Havde Torturen ikke været afskaffet, da vilde han vist være bleven lagt paa Pinebænken, da mange udvortes Omstændigheder vare imod ham. Saaledes var han de Myrdedes Nabo, havde været ude i Marken da Gierningen skeete, kom hjem med blodige Hænder (hans Næse havde nemlig blodt og hans Haand var skaaren af et Plovjern) m.m. Naar Man, ved at at læse ovenstaaende Beretning (uddraget af Kbhposten, maa gyse over den ved Mordet udviste fæiske Grusomhed, kan Man ikke andet end føle dyb Medynk over den krasse Overtro, der paa sine Steder i Landet endnu i 1837 findes blandt Almuen, naar Man i Randers Avis læser et Uddrag af en Huusmands Fremstilling, af et mod ham forøvet dumdristigt Bedragerie af en Efterkommer af salig Holbergs Signekjærlinger." Den stakkels bedragne Huusmand Jens Olesen af Mørke, har da til Amtet indleveret en Klage, hvorefter en Bedragerske, Sidsel Rolandsdatter, der nu hensidder i Randers Arrest, havde indbildt ham, at hun, da hun en Nat havde sovet i hans Lade, to Gange havde havt Besøg af en Hare, der havde indgivet hans Hest en Drik; men da Haren kom tredie Gang, havde hun afværget det. Hun tilføiede, at hvis der ikke blev søgt Raad itide, vilde Alt, hvad Jens Olesen og hans Kone eiede, omkomme, og de selv blive saare elendige, sin Bistand tilbød hun, men der vilde medgaae 5 Rbd., som hun strax fik. Nu fortalte Sidsel, at der laae et Spøgelse begravet udenfor Mandens Seng; hun skrev en Kreds paa Gulvet, Huusmanden blev beordret at grave Uhyret op, og da han havde gravet en halv Alen ned i Leergulvet, stødte han virkelig paa et Slags Uhyre, nemlig paa et Muldvarpeskind, udstoppet med Sand og Stene, hvilket han maatte afkjøbe Sidsel for 61 Rbd., (thi saa meget veiede det") hvorpaa det under sære Formaliteter opbrændtes paa Skorstenen; de 61 Rbd. indvikledes i en Tut Papir, hvilken Sidsel forbeholdt sig selv senere at brænde. Da denne Ceremonie var tilende, afreiste Sidsel, da hun i 9 Nætter skulde til 9 Kirker, hvor hun skulde træffes med Ham selv. (Fanden) og adskillige Troldhere. Efter 10 til 12 Dages Forløb kom Sidsel igjen med den Hilsen fra Ham selv, at han vilde ødelægge Folkene og alle deres Eiendele, hvis han ikke fik 25 Rbd., hvilke ogsaa strax udbetaltes hende, og saaledes vedblev nu Sidsel Tid efter anden at flaae de stakkels Folk, saa at Manden tilsidst maatte pantsætte sin Hest for 30 Rbd., for at Han selv ikke skulde qvæle ham og Konen; og da der nu ingen Penge var mere i Kassen, saa begyndte Sidsel at arbeide løs paa Madvarerne og Linned= og Uldentøiet, saa at hun i 3 Maaneder fik totalt ruineret Jens Olesen og af ham fik ud piint: 135 Rbd. i Penge, 10 Skjorter, 10 Særke, 7 Par Lagen, 66 Alen Hørlærred, flere Underdyner og Hovedpuder, 1/2 Lpd. Uld, 2 Lpd. Hør, 7 hjemmegjorte Klædninger, 5 Forklæder, 1 Speil, 5 Skpr. Rug, 3 Skpr. Rugmeel, 3 Fdkr. Gryn, foruden Kjød, Pølser, Smør, Æg m.m. - og det Alt for et Muldvarpeskinds Skyld. - Efterat have udbetalt Sidsel hjemme hos hende selv de 30 Rbd., som han havde faaet, da han havde pantsat sin Hest, fik Jens Olesen Henstand med Resten til Mortens Aften, men da skulde der rykkes ud med 31 Rbd., 9 Skpr. Rug, 1/2 Sviins Flesk, 3 Faar og meget mere. Først da, paa Hjemveien fra Sidsel, faldt Jens Olesen paa, at hun var en Bedragerske; han betroede sig til sin Kone og Begge aabenbarede det Hele for deres Familie, som tilraadede dem at andrage Sagen for Øvrigheden; Sidsel nægter imidlertid Alting frækt. Ogsaa en Aftægtsmand, Peder Pedersen Overgaard, er under samme Sag fremkommen med lignende Beskyldninger mod Sidsel, som alt for 22 Aar siden har afpiint ham 900 Rdlr. i Bancosedler, for at hun skulde gjøre hans Søster karsk igjen m.m.